***GM SZABÓ LÁSZLÓ+ SAKKFESZTIVÁL***

***SZABÓ LÁSZLÓ + CSOM ISTVÁN EMLÉKVERSENY***

Budapest, 2022. március 12-14.

**A verseny helyszíne: Testnevelési Egyetem**

**1123 Budapest, Alkotás utca 48.**

**A Fesztivál támogatói:**

## Szabó András

Magyar Sakkozásért Alapítvány

Testnevelési Egyetem

TFSE

Mogyoródi Aquaréna Vízi Szórakoztatópark

**A Fesztivál célja:**

Színvonalas versenylehetőség biztosítása ifjúsági sakkozóknak (U18) A sportbarátság elmélyítése.

Megemlékezés Szabó László és Csom István nagymesterekről.

A verseny főszervezői: Korpics Zsolt IO és a TFSE

A verseny főbírója: Kovács Klára FA (TFSE)

A további versenybírók a helyszínen kerülnek ismertetésre.

**GM SZABÓ LÁSZLÓ Ifjúsági rapidverseny:**

A verseny résztvevői: 2022. évre érvényes versenyengedéllyel rendelkező 2004. január 1. után született játékosok.

A verseny lebonyolítása: 11 fordulós svájci rendszerben 15 perc + 5 másodperc bónuszidővel, a FIDE rapidszabályai szerint.

Megengedett késési idő 15 perc.

**MAGYAR SAKKOZÁSÉRT ALAPÍTVÁNY Ifjúsági villámversenye:**

A verseny résztvevői: 2022. évre érvényes versenyengedéllyel rendelkező 2004. január 1. után született játékosok.

A verseny lebonyolítása: 11 fordulós svájci rendszerben 3 perc + 2 másodperc bónuszidővel, a FIDE villámjátszmára vonatkozó szabályai szerint.

Megengedett késési idő 3 perc

A versenyeken a FIDE rapid és villám szabályai érvényesek, így a versenyek FIDE értékszám módosítására alkalmasak.

**Helyezések eldöntése holtverseny esetén:**

1. Javitott Buchholz
2. Progresszív
3. TPR (Performance)
4. Berger

**Óvás:** A verseny bírójának, illetve főbírójának döntése ellen 10.000,- Ft letéti díj befizetése mellett kerülhet óvásra sor, ami az óvás elutasításával elvész. Az óvást minden esetben a verseny főbírójánál, a következő forduló párosítása előtt lehet megtenni, illetve az utolsó fordulóra vonatkozó óvást az utolsó forduló befejezését követő 10 percen belül lehet megtenni. Az óvást elbíráló háromtagú zsűri személyének kihirdetése a Fesztivál megnyitóján történik.

**Nevezés** a clearlogicltd@gmail.com emailcímen lehetséges.

**Nevezési díj:** Rapidverseny nevezési díja 3.000 Ft. Az egyesületek a csoportos nevezési díjakat 2022. március 1-től fizethetik átutalással a visszaigazoláskor a szervezők által megadott bankszámlaszámra, egyéni befizetések a helyszínen lehetségesek.

A villámversenyen történő részvétel ingyenes.

**Díjazás:** A rapidverseny első három helyezettje 50-30-20 ezer Ft-os pénzdíjban részesül; az első helyezettek kupát és érmet nyernek, minden résztvevő tárgyjutalmat kap. A díjak nem kerülnek megosztásra.

A villámverseny győztesei éremdíjazásban és tárgyjutalomban részesülnek.

A lányversenyzők számára és életkorok szerint kategória díjak nyerhetők.

A Fesztivál díjainak és tárgydíjainak összértéke várhatóan 500.000,- Ft.

**A Fesztivál keretében emlékezünk Szabó László és Csom István nagymesterek életútjára, átadásra kerülnek a Szabó László Emlékdíjak, valamint a Magyar Sakkhagyományokért Díj.**

**Versenyprogram:**

**2022. március 12. szombat**

10.00-11.45 Helyszíni regisztráció, nevezési díjak befizetése

12.00 Megnyitó, megemlékezés Szabó László és Csom István nagymesterek életútjára

12.30 Rapidverseny 1. forduló

13.30 2. forduló

14.30 3. forduló

15.30 4. forduló

16.30 5. forduló

**2022. március 13. vasárnap**

9.00-10.00 Regisztráció a villámversenyen indulók részére

10.15 megnyitó

10.30 Villámverseny 1. forduló

15 percenkénti ültetéssel számolva 13 órakor kezdődik a 11. forduló

Eredményhirdetés: 13.30-kor

15.00 Rapidverseny 6. forduló

16.00 Rapidverseny 7. forduló

17.00 Rapidverseny 8. forduló

**2022. március 14. hétfő**

10.00 Rapidverseny 9. forduló

11.00 10. forduló

12.00 11. forduló

13.00 Eredményhirdetés

Az aktuális járványügyi helyzetnek megfelelő protokoll kerül betartásra és betartatásra.

A verseny helyszínén büfé üzemel.

**A rendezők a programváltoztatás jogát fenntartják!**

**Sikeres versenyzést kívánunk mindenkinek!**